
Нека се върнем още веднъж към „онези видни родопчани, доморас- 
ли писатели, общественици и учени, които главно направиха важни при- 
носи в областта на историята и етнографията“ !. Един от тях е Стою Н. 
Шишков, чиито трудове наброяват около седемдесет. по-малки или голе- 
ми издания. Той е учен, придобил голяма известност в България и извън 
пределите й. Един от малкото български етнографи, събрал и издал мате- 
риали за народната ни култура зъв всичките й области. Сред тях е значи- 
телната му работа „ Животът на българите в Средня Родопа“ 2, която нее 
единствена. 

Става въпрос за също толкова и дори по-значителна работа на Шиш- 
ков „ Народни обичаи в Родопите“ , съхранявана като архивен ръкопис във 
фонда „Българско отечество“ в Научния архив на БАН". 

На 18 януари 1895 г. се открива народна доброволна подписка за из- 
даването на поредица научни трудове, наречена „Българско отечество“. 
Създалият се паричен фонд финансирал учени и изследователи от разли- 
чни области. Някои от авторите на студии и монографии се впуснали в 
дълги проучвания, други, които били готови с трудовете си, не желаели да 
чакат с години публикуването им, изтеглили статиите си и ги публикува- 

- ли в други издания. 

През 1920 г. събраните суми, заедно с архивите и непубликуваните 
трудове, били предадени на академията, която се задължила да ги издаде. 
И в академията, обаче „ Българско отечество“ функционирало като пари- 
чен фонд и поставената с учредяването му идея останала неосъществена. 

Ръкописът на Стою Шишков „ Народни обичаи в Родопите“ се пази в 
обработения през 1952/1953 г. архивен фонд „ Българско отечество“. Пър- 
воначално монографията била възложена на Христо Попконстантинов, 
учител на Шишков и един от изследователите на историята и бита на 
Родопите“. Едновременно с това редакционният комитет на ,, Българско 


КодорзкіЅіагіпьдот 


отечество“ се обръща с писмо към Стою Шишков, тогава директор на 
трикласноте (прогимназиално) училище в Чепеларе, и му възлага да на- 
пише монографията „ Наролни обичаи в Одринско“ , като има предвид на- 
писаните от него-трудовс ча тази тема”. Р 

Замисленият труд на Христо Попконстантинов и Стою Шишков е 
трябвало да носи заглавието „ Народни обичаи в Родопите и Одринско“. 
Замисълът не се осъществява поради смъртта на Христо Попконстанти- 
нов през 1899 година. След тази година написването се възлага изцяло на 
Стою Шишков“. 

Поради трудното събиране на материали за Одринско Шишков се 
обръща за съдействие към Българската екзархия в Цариград, а след това 
и към Редакционния комитет. Молбата му е Екзархията да посочи някои 
„подготвени за такава работа учители“ в Лозенградско и Мустафа пашан- 
ско". 

През 1900 г. редъкџионният комитет пише на Екзархията в Цариград 
за съдействие на българските учители в Одринско, за попълване анкетата 
и въпросника на Шишков за народните обичаи в този край“. Издава отк- 
рит лист за обиколката му в Бургаско, Каваклийско и Харманлийско и 
отпуска парична помощ за тази му командировка”. Междувременно Шиш- 
ков довършва труда си „ Народни обичаи в Родопите“ и на 16 април 1901 г. 
го изпраща на Редакционния комитет". На 24 март 1903 г. монографията 
му, заедно с тази на Кузман Шапкарев „ Народни обичаи в Македония“ и 
на С. С. Бобчев „ Народно обичайно право“ са предадени за рецензия“. 

През 1904 г. трудът на Шишков все още не е отпечатан и той моли 
Редакционния комитет да вземе отношение, или да му върне труда да го 
допълни с нов материал, който междувременно е събрал 2. От резолюция- 
та върху писмото на Шишков до Редакционния комитет на 25 май 1905 г. 
разбираме, че монографията на народните обичаи в Одринско не е постъ- 
пила". х 

„ Народни обичаи в Родопите“ описва в два дяла българските и бъл- 
гаромохамеданските народни обичаи. Първият дял описва обичаите при 
раждане, кръщене и детинство, сватбените обичаи, тези при погребение и 
помени, религиозните, народните сборове, игри, обществени забави и на- 
края - библиография по темата. Българомохамеданските обичаи са преда- 
дени в същия план с едно предварително уточнение от автора: » Мохаме- 
данската вяра, колкото ревностно да е разпространявана и вкоренявана 
от турските ходжи между помаците в Родопите, тя и до днес не може да 
заличи досущ старите народни обичаи, що са имали те в християнски вре- 
мена“ “. А 

Трудът на Стою Шишков има приносен характер в нашата етногра- 
фия. Ръкописът е автентичен и има документална стойност. Отличава се 
от отпечатания през 1887 г. труд „ Народни обичаи от зачатието на родоп- 
чанина до неговата смърт“ и „ Българските народни обичаи в Ахъ-челе- 
бийската кааза“! със съпоставимост на обичаите в Северните, Средните 
и Южните Родопи, с точност в терминологичното им означаване. В този 

си разширен и обстоен вид трудът не е включен в сборника „Родопа и 
Родопската област“ през 1935 г. по случай 70-годишнината на Шишков“ и 
в „ Избрани произведения“ на същия през 1965 година". 

Професор Иван Шишманов високо оценява труда на Стою Шишков 
и след като преценява природната му дарба да отразява естествено и точ- 
но природния бит и култуга, го привлича за сътрудник в първия том на 
редактирания от него министерски Сборник за народни умотворения. Смя- 
та го за свой ученик и последовател, поддържа с него приятелски и науч- 
ни връзки". 

Представата ни за книжовната и народополезна дейност на Шишков 
се обогатява и от направения от него препис на българското евангелие, 
намерено в дома на Гего Радев, син на гъркоманина Радю чорбаджи от 
Долно Райково през 1885 година. Преписът е съпроводен с два варианта 
„на старо българско верую“ , направени с единствената цел „вещите по 
тая част да могат извлекат нещо“ . Преписите на българските паметници 
из Родопите не са обект на тази статия, но те също чакат изследователи- 
тез Е 3 
Известният изследовател, историк и етнограф на Родопите Стою Ши- 
шков оставя най-аргументираните доказателства за правото на родопча- 
нина да се смята за носител и продължител на националните и демокра- 
тични традиции на народа ни. 

Друг неотпечатан труд от по-ново време, но с много голяма познава- 
телна стойност е трудът на Петър Маринов „ Родопски и българомохаме- 
дански книгопис“ ?. Трудът постъпва на 19 ноември 1956 г. от книгоизда- 
телството на БАН в Научния архив на БАН. Навярно поради чисто техни- 
чески причини наред с много други ценни ръкописи той не е преработен и 
допълнен до настоящия момент, което затруднява изследователите. Като 
библиография с голяма стойност за учените в този си вид трудът се ползу- 
ва от неголям брой читатели, което налага осъвременяването и издаване- 
то му. 
„ Родопски и българомохамедански книгопис“ е обширна библиогра- 
фия на книжнината за обществената, стопанската и културната история 
на Родопите и българите мохамедани, живеещи не само в Родопите, но и 
в Северна България (Ловешко, Тетевенско, Пирин и Беломорието). В пред- 
говора авторът обяснява належащата необходимост от такъв род справо- 
чник и посочва използуваните съкращения. 

Изворите са подредени хронологично и азбучно, което позволява да 
се правят изводи за развитието на книжнината в този край. За по-голяма 
изчерпателност авторът дава в началото библиографско описание на ня- 
кои известия от древността и средновековието. Същинската част на кни- 
гописа съдържа преглед на книжнината през турско робство, Възражда- 
нето и тази до 1948 г., като последната година е непълна. Това са книги, 
брошури, статии, известия и документи, писма, бележки, надписи, худо- 
жествена литература и т.н., чиито съдържания частично или изцяло тре- 
тират проблема. След библиографското описание на материала следват 

кратко резюме и често с цитати и сведения за Родопите и родопското 
население. Завършва с указател на селищата, предметите и авторите, спи- 
сък на родопските периодични издания. 

„Родопски и българомохамедански книгопис“ е колосален труд, ви- 
соко оценен от проф. Б. Ангелов, който още приживе нееднократно на- 
помняше, че той трябва ла бъде отпечатан. Библиографията ще запълни 
една празнина в нашата историография и ще бъде възможно тя да се изпо- 
лзува от голям брой читатели и изследователи. 

